Unknown (cinta de 2011)

:*Iste articlo ye sobre una cinta de 2011 de cine d'intriga d'acción; ta atros usos, se veiga *'Unknown***.

***Unknown*** (títol orichinal en [[Idioma anglés|anglés]], en [[Idioma aragonés|aragonés]] ***Desconoixiu***, estrenada en [[Aragón]] con o títol en [[Idioma castellano|castellano]] de ***Sin identidad***, en aragonés ***Sin identidat**') ye una cinta de cine d'intriga d'acción coproducida por o cine estausunidense, lo cine britanico, lo cine francés y o cine alemán, estrenada l'anyo 2011, dirichida por Jaume Collet-Serra seguntes un guión adaptau por Oliver Butcher y Stephen Cornwell (basau en *[[Hors de moi]]*, una novela publicada por Didier van Cauwelaert l'anyo 2003), con una banda sonora orichinal de John Ottman y Alexander Rudd, una dirección de fotografía de Flavio Labiano, una producción cinematografica de Joel Silver, Leonard Goldberg y Andrew Rona ta las productoras *[[Dark Castle Entertainment]]*, *[[Studio Babelsberg Motion Pictures GmbH]]* y *[[Panda (productora cinematografica)|Panda]]*, y con un elenco d'o cual en fan parte Liam Neeson, Diane Kruger, January Jones, Aidan Quinn, Bruno Ganz, Frank Langella, Sebastian Koch, Olivier Schneider, Stipe Erceg, Rainer Bock, Mido Hamada, Clint Dyer, Karl Markovics, Eva Löbau, Adnan Maral y Petra Schmidt-Schaller, entre d'atros actors.

*Martin Harris*, un investigador medico, plega en Berlín con su muller *Liz* ta partecipar en jun congreso sobre biotecnolochía. En plegar en l'hotal para cuenta que han ixuplidau un maletín en l'aeropuerto y pilla un taxi ta tornar-ie. Lo taxi padeixe un accident y caye en o río Spree, *Martin* padeixe un golpe en a cabeza y lo rescata la taxista, *Gina*, que opta por fuyir en tractar-se d'una immigrant ilegal procedent de Bosnia y Herzegovina. En despertar en un hespital li dicen qe ha estau en coma cuatre días, y se preocupa por su muller, que no sabe cosa d'él dende fa cuatre días. Pero en marchar d'o hespital y plegar en l'hotel descubre que un atro hombre diz estar o *doctor Martin Harris* y que mesmo la suya muller diz que él no ye lo suyo mariu. Desesperau, intenta por toz os medios posibles descubrir qué ha pasau, troba a la taxista y contracta a un conoixiu d'ella, un antigo miembro d'a *[[Stasi]]*, ta que l'aduye. Pero bien luego se troba perseguiu a muerte por bels desconoixius que matan a personas que han estau en contacto con él y se veye obligau a investigar a la vegada que fuye, con l'aduya nomás que de *Gina*, la taxista.

A cinta s'ambienta en a suya epoca actual (2011) en Berlín y las suyas escenas se filmoron en Leipzig (Saxonia), Potsdam (Brandemburgo) y Berlín, amás d'en o *[[Studio Babelsberg]]* tamién en Potsdam.

Ye una cinta que ha recibiu bellas nominacions a bels premios cinematograficos, en destacando una nominación a los Premios d'o Cine Europeu (Premio d'o Publico) en a suya 24<sup>ena</sup> edición.

## Elenco

## Se veiga tamién
* Cine en 2011.
* Cintas de 2011.

## Referencias

## Vinclos externos
*  ''Unknown'' en Internet Movie Database.
*  ''Unknown'' en Box Office Mojo.
*  ''Unknown'' en Rotten Tomatoes.
*  ''Unknown'' en Metacritic.
*  [''Unknown''](https://www.the-numbers.com/movie/Unknown-White-Male-(2011)) en The Numbers.